
23.07.2008

Сишәмбе көнне, 22 июльдә, Казанга эш визиты белән Рәсәйнең икътисад үсеше министры урынбасары Игорь Манылов килде.

Татарстанга визитның максаты – Рәсәйнең күчемсез милке һәм Рәсәйнең теркәп бару төбәк бүлекчәләренең агымдагы эшчәнлеге белән танышу, бу эшчәнлекне яраклаштыру буенча мәсьәләләрне хәл итү, шулай ук аларның бердәм федераль структурага керү алдында торган мәсьәләләре буенча фикер алышу

23.07.2008

31 нче июльгә кадәр булган мәгълүматларга караганда, Татарстан Республикасында 110 кеше батып үлгән, шул исәптән Казанда – 27 кеше. Батып үлүчеләрнең уртача яше – 35,5. Шушы һәм башка мәгълүматлар бүген Татарстан Республикасы Министрлар Кабинетында узган Татарстан Республикасы Гадәттән тыш хәлләрне кисәтү, бетерү һәм янгын куркынычсызлыгын тәэмин итү комиссиясе утырышында җиткерелде. Утырыш Татарстан Республикасы Премьер-министрының беренче урынбасары, Татарстан Республикасы Гадәттән тыш хәлләрне кисәтү, бетерү һәм янгын куркынычсызлыгын тәэмин итү комиссиясе рәисе Равил Моратов рәислегендә узды.

23.07.2008

Бүген Татарстан Республикасы Премьер-министры Рөстәм Миңнеханов янындагы киңәшмәдә Нью-Йорк дәүләт университетының база бүлекчәсе булган АКШ тагы иң зур наноүзәкне тәкъдир итү булды.

22.07.2008

Бүген Татарстан Премьер-министры Рөстәм Миңнеханов Түбән Камада нефть эшкәртү һәм нефть химиясе заводларының яңа комплексы төзелеше мәсьәләләре буенча киңәйтелгән киңәшмә үткәрде. Эшләрнең агымдагы торышы каралды, проектта төп катнашучыларның үзләренең вазыйфаларын башкарулары турындагы мәгълүматлары тыңланды. Премьер 2009 елның декабренә билгеләнгән комплексның беренче стадиясен тапшыру вакытын күчерүнең мөмкин булмавына тагын бер мәртәбә басым ясады. Кыска сроклар башкаручылар алдына катгый таләпләр куя – киңәшмә нәкъ менә шундый контекстта үтте.

22.07.2008

Бүген Татарстан Республикасы Министрлар Кабинетында 3 елга республика бюджетын хәзерләүгә багышланган видеоконференция режимындагы киңәшмә уздырылды.

“3 елга республика бюджетын төзү буенча Татарстан Республикасы Хөкүмәте алдында зур эш тора. Сентябрьгә кадәр бюджетны хәзерләп, 15 нче сентябрьгә кадәр ул Татарстан Республикасы Дәүләт Советына кереп китсен өчен, Президентка тапшырырга кирәк, - дип белдерде киңәшмәдә Татарстан Республикасы Премьер-министры Рөстәм Миңнеханов.

22.07.2008

Бүген Татарстан Республикасы Премьер-министры Рөстәм Миңнеханов Уганда делегациясен кабул итте. Африка кунакларының визиты быелгы елның май аенда Татарстан делегациясенең Угандага баруына җавап рәвешендә булды. Республика башкаласына MTN компаниясенең Директорлар советы рәисе һәм Уганданың Милли спорт союзы генераль секретаре Джаспер Алигавес килде.

21.07.2008

Бүген Казанда Татарстан Премьер-министры Рөстәм Миңнеханов рәислегендә “Татнефтехиминвест-холдинг” ААҖ Директорлар советының чираттагы утырышы булды.

21.07.2008

2008 елның 18 июлендә Татарстан Республикасы Премьер-министрының беренче урынбасары, А.Н.Туполев исемендәге КДТУ ның Химаячеләр советы Рәисе Борис Павлов Татарстан Республикасы предприятиеләрен югары квалификацияле белгечләр белән тәэмин итү эшенең нәтиҗәлелеген арттыру, шулай ук эшкә ала торган предприятиеләр катнашында А.Н.Туполев исемендәге КДТУны тәмамлаучыларның һөнәри компетенцияләрен үстерү белән идарә итүгә багышланган берләштерелгән күчмә утырыш үткәрде. Ул “Серго исемендәге завод” җитештерү берләшмәсе” дигән федераль дәүләт унитар предприятиесендә булды.

21.07.2008

Бүген Хөкүмәт башлыгы Рөстәм Миңнеханов үткәргән Татарстан Республикасы Министрлар Кабинеты президиумы утырышында катнашучылар 2010 елга кадәр һәм (киләчәктә 2030 елга кадәр) Татарстан Республикасы демографик үсешенең комплекслы программасын кабул иттеләр.

18.07.2008

Татарстан Республикасында вакытлы армия хезмәтенә җибәрелүчеләр арасында югары профессиональ белемле хәрби хезмәткә алынучылар саны арта бара. Бу турыда бүген Татарстан Республикасы Министрлар Кабинетында үткәрелгән хәрби хезмәткә чакыру утырышында Татарстан Республикасы вице-премьеры – Татарстан хәрби хезмәткә чакыру комиссиясе рәисе Равил Моратов хәбәр итте.
Рәсми Татарстан